 Proza - : - Te iubesc de Gherasim Luca : - Te iubesc de Gherasim Luca"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Tragedii... (Poezie) > Cu pasiune ... (Poezie) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 13968308 Te_iubesc' > Vizionari: 5201 > Te iubesc proza [ ] din Un lup vazut printr-o lupa (1945) - - - - - - - - - - - - - - - - - - - - - - - - - de Gherasim Luca [Gherasim_Luca ] 2011-01-19 | | inscris in biblioteca de Yigru Zeltil Obiectele suav eteroclite, nasturele, vinele, o mustata, o chitara, un fulger, pianul aruncat pe fereastra, o palarie din care o foarte frumoasa femeie consuma macaroane, cateva degete, un ac de cravata, o canapea pe care putrezeste un pat, o perdea sub luna, o caisa muscata, un sapun de rufe langa o bijuterie, un paianjen langa o furculita si mitologia partuzei capata o semnificatie voluptuos moderna, intalnirea dintre obiecte imprumutand catifelatul nebuloasei si catastrofalul unei intalniri de planete, sunt flacari care se intalnesc cu apa, sunt voci care isi intalnesc ecoul, intalniri amoroase unde paralizia e trasatura de caracter si crispatul un mod de a trai feroce, linistit, mineral, asist la aceasta monstruoasa imperechere de obiecte cu sentimentul ca particip ca spectator-actor la amorul dintre dorinta si placere intr-o lume de vis si de viciu, respir erotismul acestor imbratisari metalice, ascult urletele pasionante pe care mi le comunica atomii, imi infig dintii pana la sange in lemn, in piatra, in hartie, in carpe, eu insumi o carpa printre aceste obiecte de carne in care-mi inabus plansul mai mult aluziv decat real, impersonal, ideal, iata cutitul acesta indiscutabil pe care se prelinge sangele meu incert, iata costumul meu viu de catifea sub care palpita un spectru, o aratare, ma plimb printre aceste obiecte in plina erectie, in plina certitudine, aud respiratia lor accelerata de voluptate, sangele lor inrosit de spasm ca de o crima, iata scaunul acesta de plus muscand o garoafa artificiala, sorbindu-i buzele si limba, zvarcolindu-se pe covorul acesta de par din care se ridica un abur, pieptenele muscand oglinda, oglinda sarutand pe dinti surasul acestei papusi de celuloid pe care i-o transmite pudriera, partuza majuscula pe marginea amorului, la granita visului, la periferia lesinului, imperechere halucinatorie de posiblitat si fenomene, de dorinti intr-o permanenta stare de disponibilitate, unde tensiunile nu dispar odata cu realizarea lor, tensiunile devin mai inalte cu o flacara dupa fiecare satisfactie a placerii, o stare de incordare, de crispare si de urlet, urletul tacut al obiectelor care fac amor cu vinele lor de lemn sau de sticla umflate gata sa crape, cu dintii lor de bruma si de iarba gata sa crape, patul in care se consuma dragostea fiind acum de dimensiunea universului sau a camerei mele, nebunul de sah nu mai e o piesa de ospiciu, el isi iubeste regina cu mana pe inima, cu trandafirul in dintii iubitei, dintii iubitei fiind acum o ploaie de stele in parul lui nepieptanat si negru, parul lui prin care bate vantul asa cum cad in ruina peretii, asa cum infloresc salcamii, amorul scapat din inchisoarea umana canta acum liber pe o gama inventata de dorinti in delir, de dorinti sticloase si reci caun fulger, pe suprafata lumii sau a camerei mele amorul iesit din om, acest compromis, patrunde pe usa cea mai fierbinte inauntrul obiectelor coapte, aceste mirese, obiectele ciufulite, carnivore, sanguine, obiectele magice care ma inconjoara isi divulga secretele unul dupa altul, acestei femei cu un numar nelimitat de sexe in care misterul poarta o masca de cruzime impietrita, de avalansa virtuala in care zapada e de vid, o masca automata, un scaun automat, o floare automata raspandind intr-o camera automata un minus automat, Heron din Alexandria, Bacon, Van Helmont si toti acei geniali constructori de automate la care ma gandesc de ori cate ori privesc un obiect din afara ca si cum ar fi dinauntru, de ori cate ori privesc o usa, un dulap cu oglinda, un ac de cravata, o papusa de ceara in mod automat le automatizez, ele capata o viata proprie (pe care cretinismul fabulistic al lui Esop sau La Fontaine a incercat sa o compromita didactic), o individualitate sigura, cu mers halucinant si mecanic care imi complecteaza calatoriile si spaima, care imi umple visul si veghea cu o lume de zgomote, de culori, de voaluri si coafuri despletite, golemi tenebrosi si sublimi descoperiti inauntrul obiectelor celor mai oarecari, cele mai indiferente, ating o furculita si declansez o intreaga retea de posibilitati, o masina foarte complicata e pusa in functiune ca si cum furculita ar fi o uzina de intrebari, de impulsiuni si de spectre, inauntrul ei o usa se deschide spre un culuar in fundul caruia o oglinda ma reflecta rasturnat in costumul meu medieval, o alta usa duce spre camera de fosfor a copilariei mele unde printesa adormita ma asteapta de o suta de ani ca sa nu se mai trezeasca niciodata, o alta usa duce spre o fereastra sau spre fundul unei fantani, aceasta furculita adormita de privirea mea magnetica, de ochiul meu sticlos, traverseaza incaperea cu un pas somnambulic, atinge soneriile si peretii, ma saruta pe frunte cu dintii ei lungi de rinocer, ma traverseaza, ma viseaza, furculita sau luna sau un pahar cu apa, aceste obiecte inofensive explodand in mana mea ca un nasture cu care se joaca un copil pana il inghite, se intalnesc, se miros, se respira ele se saluta si se ucid reciproc cu o pusca de vanatoare, ele se separa purtand in inima sangerand o baioneta sau o privighetoare, la primul colt sticla de lampa fumegand va mangaia pielea de antilopa a unui rid crescut pe fruntea acestei fete de 14 ani sau va face dragoste cu frunzele, sticla de lampa poate deveni o masina infernala in mana mea daca in loc sa o stropesc ca pe o gradina o pun pe buze langa fulger, automatele trec pe langa mine sau prin mine, ma frec de ele cu bratele sau cu tesuturile, ma ascund in spatele usii ca sa nu ma vada masa, ma ascund sub masa ca sa nu ma caute briceagul, la acest joc tandru intre nu si nu participa si padurea si elementele si cele patru pasari de prada dintre care cea mai feroce e singuratatea, participa si colierul meu de perle, manusile negre, paloarea si ecoul, clitorisul voluptuos al acestui ecou imi lumineaza incaperea ca o lampa si ca o agonie, o tava de argint cazand din dulap pe podea si de pe podea trecand direct in neant ca si cum nimic n-ar fi fost, ca si cum nimic nu s-ar fi intamplat, imi aminteste de miscarile acelei vrajitoare care m-a descantat in copilarie vindecandu-ma de epilepsie cu doua fire de matura si cateva grame de plumb, in loc sa cada pe covor scrumul tigarii pe care o fumez in intuneric urca, el e un arbore vibrant in care canta o pasare de cenusa, din vocea ei se desprind bucati mari de asfalt ca dintr-un oras dezgropat, cu o lupa sub ochi urmaresc microbul acestei voci, miscarile lui de fiara topita, zbaterea lui pe marginea realului nedecisa, palpitanta, revenirea lui la flacara, microbul acestei flacari, alunecarile de teren din chibrit: murdaria oprita a acestui compas, intrarea strict interzisa a acelei danturi, iesirea pe usa din fund a ferestrei sau intrarea pe scara de serviciu a pietrelor, iata atatea posiblitati de a face exact contrarul lucrurilor care ni se impun si tot atatea culuare care dau mersului nostru fragezimea unei haite de lupi urmarind o sanie, iata aceasta bucata de dinamita domesticita pentru uzul meu personal in timp ce cravata devine franghie de spanzuratoare, fara nici un scrupul as lansa axioma cu doua oglinzi puse una in fata celeilalte reflecta o a treia, a patra, a cincea, pana spal in oglinzi, toate obiectele care ma inconjoara sunt oglinzi, ele se reflecta si ma reflecta, oasele mele sunt inauntrul lor, nervii mei sunt la fereastra in loc de steag, urechea mea e lipita de podea ca sa ascult tropotul de cai al caramizilor, poate ca n-am plecat inca de acasa, poate ca n-am iesit inca din copilarie, poate ca alerg inca pe camp pe un cal de lemn, cu narile risipite de sabii care se intretaie in vant, cu buzele desirate de murmure in febra, cu dintii narcisici infipti in propria mea limba in timp ce in patul meu ravasit de pasiuni pieptenele si parul se imperecheaza scandalos ca doi serpi. | 'pageview'); 